จีนไม่หงอทรัมป์ขู่ลงโทษสวนกฎหมายมั่นคงฮ่องกง
หลังประธานาธิบดีโดนัลด์ ทรัมป์ แห่งสหรัฐฯ ประกาศจะยกเลิกสถานะพิเศษทางการค้าของฮ่องกงจะคว่ำบาตรเจ้าหน้าที่จีนและฮ่องกงที่ยังไม่ระบุชื่อ เพื่อตอบโต้ที่จีนเตรียมใช้กฎหมายความมั่นคงฉบับใหม่ในฮ่องกง ซึ่งทำให้หลักการ หนึ่งประเทศ สองระบบ ที่จีนใช้กับฮ่องกงกลายเป็น หนึ่งประเทศ หนึ่งระบบนั้นเมื่อ 30 พ.ค. สื่อกระบอกเสียงหลักของพรรคคอมมิวนิสต์จีนดาหน้าตอบโต้ หนังสือพิมพ์ พีเพิลส์ เดลี ลงบทความภายใต้ชื่อ จง เฉิง (เสียงแห่งจีน) ชี้ว่ามาตรการของทรัมป์จะทำให้สหรัฐฯ เสียหายมากกว่าจีน ไม่สามารถทำให้ฮ่องกงตื่นกลัวและจีนยอมสยบได้ ส่วน โกลเบิล ไทมส์ ระบุว่าจีนเตรียมรับสิ่งที่เลวร้ายที่สุดไว้แล้ว ไม่ว่าสหรัฐฯจะไปถึงขั้นไหน จีนจะไม่โดดเดี่ยว ส่วนรัฐบาลฮ่องกงแถลงว่าเสียใจที่สหรัฐฯ ยังเดินหน้าใส่ร้ายสิทธิและหน้าที่อันชอบธรรมในอธิปไตยของฮ่องกงที่จะปกป้องความมั่นคงของชาติหลายชาติรวมทั้งสหรัฐฯ อังกฤษ แคนาดา แสดงความวิตกกังวลในกฎหมายความมั่นคงในฮ่องกง สหรัฐฯยังเพิ่มแรงกดดัน ประกาศจะขายอาคารชุดที่พักอาศัยชั้นดีของตนในฮ่องกงมูลค่า 650 ล้านดอลลาร์สหรัฐฯด้วย คาดว่ารัฐสภาจีนจะประกาศใช้กฎหมายความมั่นคงในฮ่องกงในฤดูร้อนนี้ ระบุให้การแบ่งแยกดินแดน การบ่อนทำลายอำนาจรัฐ การก่อการร้ายและการแทรกแซงจากต่างชาติมีความผิดทางอาญา แต่รายละเอียดยังไม่แน่ชัด ขณะที่ฝ่ายต่อต้านจีนมีแผนประท้วงใหญ่อีกเร็วๆ นี้.
หลังประธานาธิบดีโดนัลด์ ทรัมป์ แห่งสหรัฐฯ ประกาศจะยกเลิกสถานะพิเศษทางการค้าของฮ่องกงจะคว่ำบาตรเจ้าหน้าที่จีนและฮ่องกงที่ยังไม่ระบุชื่อ เพื่อตอบโต้ที่จีนเตรียมใช้กฎหมายความมั่นคงฉบับใหม่
กฎหมายความมั่นคงฉบับใหม่,โดนัล ทรัมป์,จีน,ฮ่องกง,สถานะพิเศษทางการค้า,สหรัฐอเมริกา,ข่าววันนี้